**Návrh**

**Vyhláška**

**Národného bezpečnostného úradu**

**z.........................2008,**

**ktorou sa dopĺňa vyhláška Národného bezpečnostného úradu č. 539/2002 Z. z., ktorou sa ustanovujú podrobnosti o požiadavkách na bezpečné zariadenia na vyhotovovanie časovej pečiatky a požiadavky na produkty pre elektronický podpis (o produktoch elektronického podpisu)**

Národný bezpečnostný úrad podľa § 9 ods. 1 písm. d) a § 24 ods. 17 zákona č. 215/2002 Z. z. o elektronickom podpise a o zmene a doplnení niektorých zákonov v znení neskorších predpisov ustanovuje:

**Čl. I**

Vyhláška Národného bezpečnostného úradu č. 539/2002 Z. z. ktorou sa ustanovujú podrobnosti o požiadavkách na bezpečné zariadenia na vyhotovovanie časovej pečiatky a požiadavky na produkty pre elektronický podpis (o produktoch elektronického podpisu) sa dopĺňa takto:

1. Za § 3 sa vkladá § 3a, ktorý vrátane nadpisu znie:

„§ 3a

Záverečné ustanovenia

(1) Touto vyhláškou sa preberá právny akt Európskych spoločenstiev uvedený v prílohe.

1. (2) Táto vyhláška bola prijatá v súlade s právne záväzným aktom Európskych spoločenstiev a osobitnými predpismi o poskytovaní informácií v oblasti technických noriem a technických predpisov 3).

Poznámka pod čiarou k odkazu 3 znie:

„3) Smernica Európskeho parlamentu a Rady 98/34/ES z 22. júna 1998 o postupe pri poskytovaní informácií v oblasti technických noriem a predpisov v znení smernice 98/48/ES, zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, nariadenie vlády Slovenskej republiky č. 453/2002 Z. z. o postupoch pri poskytovaní informácií v oblasti technických predpisov a technických noriem.“.

2. Vyhláška sa dopĺňa prílohou č. 3, ktorá znie:

„Príloha č. 3 k vyhláške č. 539/2002 Z. z.

Zoznam preberaných právnych aktov Európskych spoločenstiev:

Smernica Európskeho parlamentu a  Rady 1999/93/ES z  13.decembra 1999 o rámci

spoločenstva pre elektronické podpisy (Mimoriadne vydanie Ú. v. EÚ, 13/zv. 24).“.

**Čl. II**

Táto vyhláška nadobúda účinnosť 1. mája 2008.